cyanic-selkie/wikianc huggingface dataset:
როზო
ისტორია
ფრანგული გავლენა, დღემდე შეგვიძლია დავინახოთ, მაგალითად მათ არქიტექტურაში და მრუდე ქუჩებში, ამ ჰიპოთეზას ადასტურებს ის ფაქტი, რომ როზოში არასწორი ქუჩები გაშლილია ძველი მარკეტი პლაზადან. ინგლისური გავლენის მაგალითები თვალშისაცემია არქიტექტურასა და ქუჩის სახელწოდებებში.
განათლება
როზო კუნძულზე განათლების ისტორიული ცენტრი იყო. ქალაქში არის ექვს საშუალო (Secondary School) და რვა დაწყებითი სკოლა (Primary School). დომინიკის დედაქალაქში არის საზოგადოებრვი კოლეჯი და დომინიკის სახელმწიფო კოლეჯი. აქ არის ორი კერძო სამედიცინო სკოლა, ყველა წმინდანის სამედიცინო სკოლა (All Saints School of Medicine) და როზოს უნივერსიტეტის სამედიცინო სკოლა ასევე, ორი კერძო უნივერსიტეტი, დასავლეთის მართმადიდებლური უნივერსიტეტი (Western Orthodox University) და ბოლსბრიჯის უნივერსიტეტი (Ballsbridge University), რომელსაც კოოპერატიული კამპუსები აქვს რამდენიმე ქვეყანაში მდგრადი განათლების გლობალური დღის წესრიგით.
არქიტექტურა
როზოს ცენტრალურის ოლქი, არის პატარა და დიდი სახლებით და კიდევ უფრო დიდი თანამედროვე ბეტონის კონსტრუქციებით მჭიდროდ დასახლებული. ქალაქში ცოტაა მწვანე ან ღია სივრცეები; დღეს კიდევ უფრო ცოტაა, რადგან ბევრი შიდა ეზო, რომელიც ერთხელ ჩვეულებრივი, რიგით სივვრცედ მიიჩნეოდა, ახლა საოფისე ტერიტორია გახდა. თუმცა, რაიონში ყოველი მიმართულებით, მაინც ნატურალური ელემენტებია გამოყენებული. ზღვა და მდინარე უზრუნველყოფს წყლის რესურსებს ბოტანიკურ ბაღში, გუბერნატორის რეზიდენციის ბაღები კი ქაქლქს მწვანე სივრცედ წარმოაჩენს. ესე, ელემენტები უჩვეულოა კარიბიში. სხვა არცერთი ცენტრის, რეგიონში არ არის, ისეთი დიდი ბოტანიკური ბაღი, როგორიც ცენტრალურ ოლქში გვხვდება. მდინარე როზო არის ყველაზე დიდი მდინარე, რომელიც გადის კარიბის დედაქალაქში. მინი|444x444პქ ცენტრალური როზოს ურბანული სტრუქტურა დაფუძნებულია არასტრუქტურიზებული ბადის სისტემაზე მინიატურული პროპორციებით, რაც ძალიან გაუგებარ და ძნელად წასაკითხ ქალაქად აქცევს. მიუხედავად იმისა, რომ ბადის ტერიტორია არ არის ვრცელი, ეს იწვევს ტურისტების საკმაოდ მარტივად დაკარგვას. 30 ჰექტარის ბადის ტერიტორიაზე არის დაახლოებით 80 ძალიან პატარა ფართობის მქონე ნაკვეთი გარშემორტყმული ქუჩებით. შედარებისათვის, კინგსთაუნისა და კასტრიეს ტერიტორიის მქოე ბადის ტერიტორიას - დედაქალაქები წმინდა ვინსენტი და წმინდა ლუსია - აქვს 40 ჰექტარზე დაახლოებით 50 და 60 პატარა ფართობის ზომის მქონე ნაკვეთით გარშემორტყმული ქუჩები. საშალოდ, ამ პატარა ფართობის მქონე ნაკვეთის ზომა ცენტრალურ როზოში იქნება ⅓ ჰექტარი, ანუ ცენტრალური კინგსთაუნის ნახევარი.
დასავლურ ინდური არქიტექტურის მაგალითებიც ვხვდება როზოში. პირველი, რაც ყველაზე თვალშისაცემია ეს არის ფრანგული კოლონიური სტილი და ენდემური არქიტექტურის ფორმა. ენდემური არქიტექტურა გულისხმობს მხოლოდ ადგილობრივი ხასიათის რესურსების და ცოდნის გამოყენებას არქიტექტურაში. ფრანგული გავლენის დიდი ნაწილი შეგვიძლია ვიპოვნოთ მეფე გიორგი V-ის ქუჩაზე. ქალაქის გარშემო კარგი მაგალითებია ინგლისური გავლენის, დიდ კოლონიურ ქალაქის სახლებში და კოლონიური საჯარო/სახელმწიფო ნაგებობებში.
დომინიკაში ევროპის მცირეოდენი კრეოლიზაციის მშვენიერ მაგალითს როზოში არსებული ეკლესიები წარმოადგენს.
საელჩოები და საკონსულოები
ქალაქში რამდენიმე საელჩოა, რომელიც მოიცავს ბრაზილიის, ჩინეთის]]]], კუბის და ვენესუელის საელჩოს. ქალაქში არის ასევე რამდენიმე საკონსულოც. მინი|324x324პქ
ტრანსპორტირება
როზო, როგორც ყველაზე მეტად მნიშვნელოვანი ქალაქი კუნძულზე და ბიზნეს აქტივობების კერა, ასევე ქალაქი არის ცენტრალური ფიგურა კონტაქტებისათვის. როზო მნიშვნელოვანი კავშირია ჩრდილოეთ, აღმოსავლეთ და სამხრეთ საზღვრებს შორის. მარცხნივ|მინი|351x351პქ როზო კანიფილდის აეროპორტის, მეშვეობით უზრუნველყოფს საჰაერო ტრანსპორტირებას, ახლოსმდებარე პატარა თვითმფრინავის აეროპორტი, უზრუნველყოფს უშუალო კავშირებს მიმდებარე კუნძულებთან, ისევე როგორც ჩრდილოეთით უფრო დიდი დუგლასი – ჩარლზის აეროპორტი. საბორნე ტერმინალი, უზრუნველყოფს კავშირს ჩრდილოეთით მეზობელ გვადალუპასა და სამხრეთით მარტინიკასა და წმინდა ლუსიასთან.
როზოში არ ასრებობს სარკინიგზო სისტემა ან მეტრო.
სპორტი და რეკრეაცია
როზოში ძალიან ბევრი შესაძლებლობაა რეკრეაციისათვის. ბევრი ადამიანი ბოტანიკურ ბაღში ეძებს სიმშვიდეს და სიგრილეს სწორედ ამიტომ ბაღს, იყენებენ, როგორც კვირა დღის შვებულებისათვის, ასევე ლანჩისათვის. როზო, ცნობილი ღონისძიების ჩასატარებელი ადგილია. ადგილობრივი კრიკეტ შეჯიბრებისათვის და სპორტული ტრენინგებისათვის. ქალაქში ფეხბურთი ძალიან აქტუალურია, ამიტომ ყველა ადგილას ფეხბურთის სხვადასხვა დონეს ვხვდებით (ნიუთაუნში, პოტერს ვილში და ბას ისთაითში). სპორტისთვის სტადიონი, ვინდსორ პარკშია.
სპორტული შესაძლებლობები და ინფრასტრუქტურა
ქალაქის გარშემო, სპეციალური სპორტული ობიექტებია გაკეთებული. კერძო ტენისის სათამაშო ადგილი არის ჰაი სტრიტზე; ნეტბოლი და კალათბურთის მოედანი დიდი რაოდენობით გვხვდება უმაღლეს სკოლაში (High School). სპეციალური ნეტბოლის და კალათბურთის სტადიონები არის სტოკფერმში, დომინიკის სახელმწიფო კოლეჯთან ახლოს.
2007 წელს, ვინდსორ პარკში, დომინიკის ეროვნულ ფეხბურთის გუნდს, ჩინელი მოსახლეობის სახელმწიფოს მთავრობამ 33 მილიონი დოლარი შესწირათ.
როზოში გავრცელებული სპორტებია: ნეტბოლი, კალათბურთი, ბეისბოლი და (გაცილებით ნაკლები რაოდენობით) ჩოგბურთი.
კლიმატი და ლანდშაფტი
მორნ ბრუსიდან ჩანს პანორამული პეიზაჟი ძირითადად როზოს ქალაქის ცენტრის, ჩრდილოეთით ვუდბრიჯ ბეის ღრმაწყალოვანი პორტის და ფონდ ქოლის მიმართულებით. მორნ ბრუსიდან აგრეთვე ჩანს ბოტანიკური ბაღები, ამ ბაზაზეა ასევე კარიბის ზღვა, რომელიც წარმტაცად გამოიყურება, როდესაც საზღვაო მოგზაურობის ლაინერები პორტზეა.
როზოს ტერიტორიაზე არის ეკვატორული კლიმატური სარტყელი, გამოისახება შედარებით მუდმივ ტემპერატურით, წლის განმავლობაში საშუალოდ მაღალი ტემპერატურა 28 -31 °C (82 - 88 °F) და დაბალი 19- 23 °C (66 - 73 °F). ატმოსფერული ნალექები საკმაოდ ხშირია მთელი წლის განმავლობაში, ქალაქში ნალექების წლიური რაოდენობა საშუალოდ 2000 მმ შეადგენს. როზოსთვის დამახასიათებელია უფრო მშრალი კლიმატი თებერვლიდან აპრილის ჩათვლით, თუმცა დანარჩენ თვეებში ნალექების მინიმალური რაოდენობა საშუალოდ 100 მმ აღწევს.
საქალაქო ცხოვრება
დღესდღეობით, ცენტრალურ როზოში ცოტა ადამიანი ცხოვრობს, რადგან ქალაქები სტიქიურად გაიზარდა სოფლების შემოერთების გზით, მაგრამ ბევრი მათგანი, ყოველდღიურად სამსახურში გარეუბნიდან ქალაქში მიდის და უკან ბრუნდება. მოტორიზებული სატრანსპორტო საშალებები, ცენტრალური ოლქში აცნობს წერტილიდან წერტილამდე გარემოში მოქცევის წესებს, რომელიც შექმნილია მრავალჯერადი გამოყენებისათვის. როგორც მოხუცები ამბობენ, თვდაპირველად აქ არ იყო ქუჩები, მაგრამ იყო სივრცე შენობებს შორის. როზოს და განსაკუთრებით ცენტრალური რაიონის ქუჩები, არის არა მხოლოდ ერთი ადგილიდან მეორეში გადასაადგილებლად გამოსაყენებელი, არამედ მას იყენებენ, როგორც ბაღი, სათამაშო მოედნი და საჯარო შეხვედრის ადგილი.
ცენტრალური ოლქის საზღვრებში, ბოტანიკური ბაღი, ძირითადად ბავშვების მიერ არის გამოყენებული. მინი|419x419პქ
საცხოვრებელი ბინები და ინფრასტრუქტურა
ქალაქში არ არის მსოფლიოში ცნობილი სასტუმროს ქსელები. ყველაზე ცნობილი სასტუმრო ფორტ იანგ ჰოტელია. სასტუმრო თავად გვთავაზობს წინასწარ დაგეგმილ ტურებს ქალაქის მიმდებარე ტერიტორიაზე. მაგ: ვეშაპებთან ერთად ცურაობა ($3853), სათავგადასავლო არდადეგები ($1365), ხეტიალი ახალ სიმაღლეებზე ($2008) და სხვა მრავალი. ამასთანავე, როზოში შევხვდებით ე.წ საოჯახო სასტუმროს, რომელიც სულ რამდენიმე ადგილას, როგორც როზოში ასევე მის გარეუბანში  არის გაკეთებული.
საკვები
თქვენი საუკეთესო არჩევანი იქნება თუ დააგემოვნებთ როზოში კერძებს. ქალაქში შეგიძლიათ იპოვნოთ ხელმისაწვდომი კარიბული სამზარეულო, სტანდარტული ევროპული ფასებით. ქალაქის ცენტრში მდებარე მაღაზიებში ყიდიან ახლად დაჭერილ ზღვის პროდუქტებს, ნიჟარებს, ლოკოკინების მრავალ სახეობას, რომელიც დომინიკელთა საყვარელი კერძია. ზოგიერთ მენიუში, ასევე შედის თი-თი-რი (პატარა თევზის ნამცხვრები) და კრაბის ზურგი, ასევე გოგრის წვნიანი, შემწვარი მრავალძარღვა და თხის წყალი, მოშუშული თხის ხორცისგან დამზადებული კერძებიც.
ტურისტების ფავორიტ რესტორანს წარმოადგენს:
სქოლიო
კატეგორია:დომინიკის ქალაქები კატეგორია:კარიბის ზღვის აუზის ქვეყნების დედაქალაქები
ანზორ ხერხაძე
ანზორ ხერხაძე (დ. 20 თებერვალი, 1937, ქუთაისი ― გ. 13 სექტემბერი, 2019, იქვე) — ქართველი მსახიობი, საქართველოს სსრ-ის სახალხო არტისტი (1990), ღირსების ორდენის კავალერი (1997), ქუთაისის საპატიო მოქალაქე (2001)
ბიოგრაფია
1962 წელს დაამთავრა თეატრალური ინსტიტუტი და ამავე წლიდან ქუთაისის დრამატული თეატრის მსახიობია. ნათამაშები აქვს 200-ზე მეტი როლი. მისი შესრულებული როლებიდან აღსანიშნავია: სოსოია (ნ. დუმბაძე „მე ვხედავ მზეს“, რეჟ. გ. ლორთქიფანიძე), ოსვალდი (იბსენი „მოჩვენებანი“, რეჟ. მ. იმედაძე), დათიკო (ი. ჭავჭავაძე „გლახის ნაამბობი“, რეჟ. აკ. ვასაძე), იეთიმ გურჯი (ო. მამფორია „იეთიმ გურჯი“, რეჟ. ი. მაცხონაშვილი), პლატონ კრეჩეტი (ა. კორნეიჩუკი „პლატონ კრეჩეტი“, რეჟ. ა. ტუმილოვიჩი), პორფირი (დ. კლდიაშვილი „ქამუშაძის გაჭირვება“, რეჟ. შ. კობიძე), მეფე გიორგი (კ. გამსახურდია „დიდოსტატის მარჯვენა“, რეჟ. გ. ქავთარაძე), ბატონი ამილკარი (ივჟამიაკი „ბატონი ამილკარი“, რეჟ. ე. ეგაძე), მირვანოზი (ი. სამსონაძე „აბეშურა-ფარნავაზიანთა უკანასკნელი დედოფალი“, რეჟ. ნ. ლორთქიფანიძე), აქტიორი (აკაკი „სამეფოო, ძველთა-ძველო“, რეჟ. ნ. ლორთქიფანიძე), გრენგოლმი (შ. დადიანი „გუშინდელნი“, რეჟ. გ. სიხარულიძე).
1980-1998 წლებში ანზორ ხერხაძე იყო საქართველოს თეატრის მოღვაწეთა კავშირის ქუთაისის განყოფილების თავმჯდომარე. მას 6-ჯერ გადაეცა პრემია მამაკაცის როლის საუკეთესო შესრულებისათვის. 2010 წელს ქუთაისში, ლადო მესხიშვილის სახელობის თეატრის შენობის წინ გაიხსნა ანზორ ხერხაძის ვარსკვლავი. 2017 წელს მსახიობს მიენიჭა „ხელოვნების ქურუმის“ წოდება.
რესურსები ინტერნეტში
კატეგორია:დაბადებული 20 თებერვალი კატეგორია:დაბადებული 1937 კატეგორია:გარდაცვლილი 2019 კატეგორია:ქართველი მსახიობები კატეგორია:საქართველოს სსრ-ის დამსახურებული არტისტები კატეგორია:საქართველოს სსრ-ის სახალხო არტისტები კატეგორია:საქართველოს ღირსების ორდენის კავალრები კატეგორია:საქართველოს სახელმწიფო პრემიის ლაურეატები
Gnamptogenys interrupta
Gnamptogenys interrupta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
აგრაი
აგრაი — ნასოფლარი საქართველოში, მესტიის მუნიციპალიტეტში, კალის თემში. მდებარეობს მდინარეების ადიშჭალისა და ენგურის წყალგამყოფი ჩხუტნერის ქედის სამხრეთ კალთაზე, მდინარე ენგურის მარჯვენა სანაპიროზე, ზღვის დონიდან 1800 მ, მესტიიდან 32 კმ. სოფელი ათწლეულებია, დაცლილია მოსახლეობისგან.
სქოლიო
კატეგორია:მესტიის მუნიციპალიტეტის ნასოფლარები
თორთომისწყალი
თორთომისწყალი, თორთუმჩაი (Tortum Çayı) — მდინარე თურქეთში, ართვინისა და ერზურუმის პროვინციებში. მდინარე ოლთისისწყლის მარცხენა შენაკადი. სიგრძე 112 კმ, აუზის ფართობი 2100 კმ². სათავე აქვს დუმლუ-დაღის ქედის აღმოსავლეთ კალთაზე, ზღვის დონიდან დაახლოებით 2400 მ სიმაღლეზე. მიედინება ტექტონიკური წარმოშობის ღრმა და ვიწრო ხეობაში, რომელიც ორიენტირებულია ჩრდილო-ჩრდილო-აღმოსავლეთისაკენ. იერთებს მრავალ შენაკადს, გამოიმუშავებს ვიწრო ხეობას და ერთვის თორთომის ტბას. ტბიდან გამოსვლის შემდეგ, წარმოქმნის 48 მ სიმაღლის ამავე სახელწოდების ჩანჩქერს. საზრდოობს ძირითადად თოვლის წყლით. აუზი ტყითაა დაფარული. გამოიყენება სარწყავად. არის ჰესი.
მდინარის მარცხენა მაღალ ნაპირზეა ქართული ხუროთმოძღვრების ძეგლი ოშკი, ხოლო მდინარის ერთ-ერთ გვერდითა ხეობაში ქართული მონასტერი ხახული. თორთომისწყლის სათავეებთანაა თორთომის ციხე. თორთომისწყლის ხეობაში მდებარეობდა საქართველოს ისტორიულ-გეოგრაფიული მხარე თორთომის პროვინცია, რომლის ცენტრი იყო თორთომის ციხე.
მდინარე „თორთომი“ აღწერილი აქვს ვახუშტი ბატონიშვილს თხზულებაში „აღწერა სამეფოსა საქართველოსა“:
სქოლიო
კატეგორია:თურქეთის მდინარეები
კარლოვი-ვარის რაიონი
კარლოვი-ვარის რაიონი — რაიონი კარლოვი-ვარის მხარეში, ჩეხეთში. მისი დედაქალაქია ქალაქი კარლოვი-ვარი. რაიონის ფართობი შეადგენს 1 514,95 კმ²-ს. 2007 წლის მონაცემებით, მოსახლეობა შეადგენს 117 783 ადამიანს, მოსახლეობის სიმჭიდროვე — 77 ადამიანს კვადრატულ კილომეტრზე.
რესურსები ინტერნეტში
კატეგორია:ჩეხეთის რაიონები
ტენგრელა
ტენგრელა (Lac Téngréla) — ტბა ბურკინა-ფასოში. მდებარეობს ქვეყნის სამხრეთ-დასავლეთ ნაწილში, კასკადების რეგიონის ტერიტორიაზე, ქალაქ ბანფორის სიახლოვეს. ტბის ჩრდილო-აღმოსავლეთ ნაპირზე მდებარეობს სოფელი ტენგრელა, ხოლო სამხრეთ სანაპიროზე — სოფელი ტიუკონა. სიგრძე — 2 კმ, სიგანე — 1,5 კმ. აქვს სეზონური ჩამონადენი მდინარე ლაფეგეში (კომოეს შენაკადი).
განვითარებული ტურიზმის გამო ტბას ხშირად სტუმრობენ ტურისტები, რისი მიზეზიცაა აქ არსებული ბეჰემოთის კოლონიების დიდი რაოდენობა. ტბის ზედაპირი დაფარულია მრავალრიცხოვანი მოტივტივე მცენარეებით, რომელთაგან აღსანიშნავია დუმფარა (ორი სახეობა), წყლის კაკალი და სხვა.
ბრავო (რუსული ჯგუფი)
„ბრავო“ (Браво) — რუსული ჯგუფი, რომელიც ჩამოყალიბდა ქ. მოსკოვში, 1983 წელს. ჯგუფის უცვლელი ლიდერი და ხელმძღვანელი, გიტარისტი და სიმღერების ავტორია ევგენი ხავტანი. „ბრავოს“ ჩაწერილი აქვს მრავალი ალბომი. მათი უმრავლესობა ახლოს არის ბით მუსიკასთან, როკ-ენ-როლისა და ჯაზის ელემენტებით.
ჟანა აგუზაროვასთან ერთად
1983 წელს ჩამოყალიბდა ჯგუფი „ბრავო“, რომელშიც შედიოდნენ - ევგენი ხავტანი (გიტარა) და პავლე კუზინი (დასარტყმელი საკრავები) - ამ უკანასკნელმა მანამდე დატოვა გარიკ სუკაჩოვის ჯგუფი პოსტსკრიპტუმი. ჯგუფის ვოკალისტი გახდა ჟანა აგუზაროვა, მაშინ ცნობილი ფსევდონიმით 'ივანა სანდერსი'. „ბრავოს“ დაემატა ორი მუსიკოსი - ალექსანდრე სტეპანენკო (საქსოფონი) და ანდრეი კონუსოვი (ბას გიტარა). ამ სახით ჯგუფმა ჩაწერა მხოლოდ ახლობლებს შორის გავრცელებული სადებიუტო მაგნიტოალბომი.
1984 წლის 18 მარტს შედგა ჯგუფის პირველი კონცერტი, რომელსაც არასანქცირებული ხასიათი ჰქონდა. ჯგუფის წევრები დააკავა მილიციამ, რომელმაც ასევე მოსთხოვა განმარტებითი წერილების დაწერა, რადგან ასეთის ახის კონცერტებიდან შემოსავლის მიღება ითვლებოდა არაკანონიერ ბიზნესად. ჟანა აგუზაროვა რამდენიმე თვე გამოძიების ქვეშ იმყოფებოდა, რადგან მისი პასპორტი ყალბად ჩაითვალა - 'ივანა სანდერსის' სახელ-გვარის გამო. ასევე მან დატოვა მოსკოვი - იქ ჩაწერის პრობლემის გამო. სანამ იგი ჯგუფის გარეთ იყო დარჩენილი, ვოკალისტის როლს სერგეი რიჟენკო ასრულებდა.
1985 წელს ჟანა დაბრუნდა და ჯგუფმა, ლეგალური სახით დაიწყო გამოსვლები - ასევე ტელევიზიით. კოლექტივმა დიდი პოპულარობა მოიპოვა ფესტივალების მეშვეობით. 1987 წელს გამოიცა მათი პირველი დიდი ოფიციალური დისკი - Bravo, რომელიც, სტატისტიკით, 5 მილიონი ასლის სახით გაიყიდა.
ვალერი სიუტკინთან ერთად
მოგვიანებით ურთიერთობა ჟანასთან დაიძაბა. მას სურდა ანდერგრაუნდული სტატუსის შენარჩუნება, ხოლო ჯგუფი ცდილობდა უფრო დიდი მასშტაბებით მოღვაწეობას. ჟანამ დატოვა ჯგუფი. ვოკალისტის სახით „ბრავოს“ ევგენი (ჟენია) ოსინი შეუერთდა, რომელმაც ეს მოვალეობა მხოლოდ 1 წლის განმავლობაში შეასრულა.
1990 წელს „ბრავომ“ იპოვა მუდმივი ვოკალისტი - ვალერი სიუტკინი. პირველი დიდი ჰიტ-სიმღერა, ‘‘Вася’‘ სწორედ მაშინ იქნა ჩაწერილი. სიუტკინთან ერთად ჩაწერილი იქნა ალბომები ‘‘Стиляги из Москвы’‘ (სტილიანი ბიჭები მოსკოვიდან), ‘‘Московский бит’‘ (მოსკოვური ბითი) და ‘‘Дорога в облака’‘ (გზა ღრუბლებისაკენ). კონცერტებით „ბრავომ“ დსთ-ს დიდი ნაწილი მოიარა, ასევე სატელევიზიო ეთერისათვის მრავალი მუსიკალური ვიდეო გადაიღო.
რობერტ ლენცის ლიდერობა
1994 წელს სიუტკინმა დატოვა „ბრავო“ და საკუთარი პროექტი, „Сюткин и Ко“ შექმნა. „ბრავოში“ დაბრუნდა პავლე კუზმინი. ახალი ვოკალისტის სახელი უცნობი დარჩა შემდეგი ალბომის „На перекрестках весны“ (გაზაფხულის გზაჯვარედინებზე) გამოსვლამდე. 1996 წელს აღმოჩნდა, რომ ეს იყო ჯერ კიდევ 1989 წელს შერჩევაში მონაწილე რობერტ ლენცი. შემდგომ წლებში ვოკალისტის მოვალეობას ევგენი ხავტანიც ასრულებდა.
1998 წელს თავისი არსებობის 15 წელი „ბრავომ“ აღნიშნა ტურნეთი „ბრავომანია“, რომელშიც ასევე მონაწილეობდნენ სიუტკინი და აგუზაროვა. 2004 წელს აღინიშნა „ბრავოს“ დაარსების 20 წლისთავი. სპეციალურ კონცერტზე გამოვიდნენ ჯგუფის ყოფილი წევრები და მოწვეული სტუმრები, რომლებმაც „ბრავოს“ ცნობილი სიმღერები შეასრულეს.
2008 წელს, დაარსებიდან 25 წლისთავის აღსანიშნავად ჯგუფმა რამდენიმე კონცერტი გამართა. 31 ოქტომბერს მათთან ერთად გამოვიდა ჟანა აგუზაროვაც.
„ბრავოსთან“ თანამშრომლობის გარდა, ხავტანმა გამოსცა სხვა ჩანაწერებიც, მაგალითად, სიმღერა 36, 6.
2011 წლის 19 სექტემბერს ჯგუფმა გამოუშვა ახალი ალბომი Мода (მოდა).
რესურსები ინტერნეტში
კატეგორია:რუსული როკ-ჯგუფები კატეგორია:1983 წელს ჩამოყალიბებული ჯგუფები
წმინდა ვერონიკა
მინი|მარჯვნივ|200პქ|მართალი ვერონიკა წმინდა ვერონიკა — მართლმადიდებელი (მოიხსენიებს 25 ივლისს) და კათოლიკური ეკლესიის (მოიხსენიებს 12 ივლისს) წმინდანი.
ცხოვრება
მართალი ვერონიკა, გადმოცემით, ის ქალია, რომელიც მაცხოვრის სამოსელზე შეხებით განიკურნა. ვერონიკამ მიაწოდა გოლგოთაზე მიმავალ ქრისტეს ხელსახოცი, რომლითაც ჯვარცმად მიმავალმა მაცხოვარმა სახე მოიწმინდა და ზედ სასწაულებრივ თავისი პირისახის ანაბეჭდი დატოვა.
სქოლიო
კატეგორია:I საუკუნის ქრისტიანი წმინდანები კატეგორია:კათოლიკური ეკლესიის წმინდანები
Yle
ფინეთის სამაუწყებლო კომპანია (Yleisradio, Rundradion), შემოკლებით Yle — ფინეთის ეროვნული საზოგადოებრივი სამაუწყებლო კომპანია; დაარსდა 1926 წელს. YLE არის საზოგადოებრივი მაუწყებელი, რომელიც ბევრი თავისებურებით თავის ბრიტანულ ანალოგს, BBC–ს ემსგავსება. კომპანიაში დასაქმებულია დაახლოებით 3 200 ადანიანი. მისი აქციების 99.98 % წილს ფინეთის სახელმწიფო ფლობს.
დღესდღეობით, კომპანიაში ერთიანდება 4 ეროვნული სატელევიზიო არხი, 13 რადიოარხი და 25 რეგიონული რადიოსადგური. იქიდან გამომდინარე, რომ ფინეთი ოფიციალურად მრავალენოვანი სახელმწიფოა და მისი მოსახლეობის 5,5% შვედურად საუბრობს, Yle ასევე აწარმოებს რადიო და სატელევიზიო გადაცემას შვედურად, რომელსაც შვედური Yle ჰქვია (Svenska Yle). უცხოენოვანი ფილმები და შოუები კომპანიის არხებზე ძირითადად სუბტიტრებით გადის. დუბლირება მხოლოდ საბავშვო ანიმაციურ ფილმებზე გამოიყენება. Yle ერთ–ერთი იყო იმ 23 სამაუწყებლო ორგანიზაციიდან, რომლებმაც 1950 წელს ევროპის მაუწყებელთა კავშირი დააარსეს. 2007 წელს მან უმასპინძლა ევროვიზიის სიმღერის კონკურსს ფინეთის დედაქალაქ ჰელსინკიში.
რესურსები ინტერნეტში
კატეგორია:ფინეთის კომპანიები კატეგორია:ფინეთის ტელევიზია
X&Y
X&Y — ინგლისური როკ ჯგუფ Coldplay-ს მესამე ალბომი. გამოშვების თარიღებია: ინგლისი - 6 ივნისი, 2005 და ჩრდილოეთი ამერიკა - 7 ივნისი. ამ ალბომს წინ სდევდა წარმატებული სინგლი Speed of Sound, რომელმაც პიკის დროს #2 ადგილი დაიკავა გაერთიანებულ სამეფოში და #8 აშშ-ში. ალბომი დებიუტირების შემდეგ დიდი ბრიტანეთის ალბომების ჩარტის სათავეში მოექცა, პირველი კვირის 464 471 რეალიზებული კოპიით, რამაც Coldplay პირველი კვირის რეკორდული გაყიდვების შედეგის მქონე რიგით მეორე გახადა ისტორიაში. Coldplayსთვის ეს ალბომი პირველი გახდა, რომელიც ამერიკის ჩარტების პირველი ადგილი დაიკავა, 737 000 ცალი ალბომის გაყიდვით პირველ კვირას. მსოფლიო მასშტაბით კი, X&Y საუკეთესოდ გაყიდვადი ალბომი გახდა 2005-ში, იმ წელს 8.3 მილიონი ასლის რელიზაციით.
X&Y-ს ევროპული ელექტრონული მუსიკის პიონერების Kraftwerk-ს და 1970-იანი წლების ელექტრონიკის: დევიდ ბოუის და ბრაიან ინოს დიდი გავლენა ეტყობა. Coldplay-მ Kraftwerk-ისგან ნებართვა აიღო, რათა მათი სიმღერის Computer Love ძირითადი მელოდია და აკორდები თავიანთ მომავალ ჰიტში Talk გამოეყენებინა. ასევე, ბრაიან ინო სიმღერის Low ფონში სინთეზატორზე უკრავდა. ალბომის ფინალური სიმღერა, Til Kingdom Come, ჯგუფმა ჯონი კეშს დაუწერა ჩასაწერად, მაგრამ იგი მანამდე გარდაიცვალა, ვიდრე ამ სიმღერის ჩაწერას მოასწრებდა.
ეს ალბომი ზოგიერთ რეგიონში კოპირებისგან დამცავი სისტემით გამოვიდა, რათა არალეგალური კოპირება შეემცირებინა.
ალბომის დეტალები
ჯგუფის ლიდერ კრის მარტინის განცხადებით, ალბომის სათაური X&Y მისი ყოვედღიური ცხოვრების აღმასვლებსა და წარუმატებლობებზეა დაფუძნებული. მარტინი ამბობს,მთელი ჩემი დღე ოპტიმიზმის და პესიმიზმის მიქსია მათი ექსტრემალური გამოვლენის ფორმებით. იგივეა ჩემთვის X&Y. ეს ორი მხარეა. მომწონს რომ ისინი ძლიერი ასოებია, სუფთა. რელიზის წინ კი, ალბომის სათაურად Zero Theory ივარაუდებოდა ყველაზე მეტად.
ალბომის კრიპტოგრამული გარეკანი ტაპინ გოფტონის მიერაა შექმნილი, რომლებმაც The Chemical Brothers-ის Push the Button-ის გარეკანის დიზაინზე იმუშავეს.
კრიტიკოსების რეაქციები
ალბომის გამოხმაურება საკმაოდ თბილი იყო, მაგრამ კონკრეტულმა კრიტიკოსებმა, განსაკუთრებით როლინგ სტოუნიდან, მოჯოდან, ნიუ-იორკ ტაიმსიდან და პიჩფოლკ მედიიდან ალბომი საშუალოზე ნაკლებად შეაფასეს.
სიმღერების სია
ყველა სიმღერა შექმნილია ბერიმანის/ბაკლენდის/ჩემპიონის/მარტინის მიერ, გამონაკლისები მინიშნებულია.
ტურნესს გამოცემა DVD დისკთან ერთად
ჯგუფის ავსტრალიაში, აზიასა და ლათინურ ამერიკაში ტურნეს პარალელურად, ალბომი გამოვიდა სპეციალური სახით, სინგლების B-გვერდებისა და ვიდეოკლიპების თანხლებით.
ჯილდოები
* ჯგუფ The Black Eyed Peas-ის ალბომ Monkey Business-თან ერთად
სქოლიო
კატეგორია:2005 წლის ალბომები კატეგორია:Parlophone-ის ალბომები კატეგორია:Capitol Records-ის ალბომები კატეგორია:Coldplay-ს ალბომები კატეგორია:ალბომები კენ ნელსონის პროდიუსერობით კატეგორია:ალბომები დენტონ სეპლის პროდიუსერობით
ამალია ცვაიბრიუკენ-ბირკენფელდელი
ამალია ცვაიბრიუკენ-ბირკენფელდელი (Amalie von Zweibrücken-Birkenfeld; დ. 10 მაისი, 1752, მანჰაიმი, გერმანია — გ. 15 ნოემბერი, 1828, დრეზდენი, გერმანია) — ვიტელსბახების დინასტიის წარმომადგენელი. ბავარიის მეფე მაქსიმილიან I-ის და. საქსონიის დედოფალი 1769-1827 წლებში და ვარშავის ჰერცოგინია 1807-1815 წლებში როგორც ფრიდრიხ ავგუსტ I-ის მეუღლე.
ბიოგრაფია
მარცხნივ|მინი|301x301პქ|ამალია 1769 წელს ამალია დაიბადა 1752 წლის 10 მაისს მანჰაიმში. იგი იყო მთავარ ფრიდრიხ მიხაილ ცვაიბრიუკენ-ბირკენფელდელისა და მისი მეუღლის, პფალცგრაფინია მარია ფრანცისკა ზულცბახელის შუათანა ქალიშვილი. მისი უმცროსი ძმა, მაქსიმილიან I შემდეგში ბავარიის მეფე გახდა.
1769 წლის 29 იანვარს ამალია ცოლად შერთეს საქსონიის კურფიურსტ ფრიდრიხ ავგუსტ I-ს. 1806 წელს საფრანგეთის იმპერატორმა ნაპოლეონმა მოკავშირეობისა და ერთგულებისათვის მის ქმარს საქსონიის მეფის წოდება მისცა, რითაც ამალია დედოფალი ხდება. მომდევნო წელს ნაპოლეონმა ასევე მათ მისცა პოლონეთის მიწებზე შექმნილი ვარშავის საჰერცოგოს ტახტიც.
სტეფანი ტოპალიანი
სტეფანი ნონოშიტა ტოპალიანი (Ստեֆանի Թոփալյան; დასავლეთ სომხური: Սթեֆանի Թօփալեան; დ. 5 აგვისტო, 1987), უფრო მეტად ცნობილია როგორც სტეფანი — სომხური და იაპონური წარმოშობის ამერიკელი მომღერალი. იაპონიაში არის ლეიბლ „SME Records“-ის წევრი, რომელიც დაკავშირებულია Sony Music-თან. მან გამოუშვა ორი ალბომი; მისი სადებიუტო ალბომი „Stephanie “2008 წელს და „Colors of My Voice“ 2009 წელს. მან მოიგო იაპონური მუსიკალური ჯილდოები 2007 წელს. მისი ზოგიერთი სიმღერა გვხვდება რამდენიმე იაპონურ ფილმში. მას ჰქონდა როლები რამდენიმე იაპონურ ფილმში, განსაკუთრებით გამოსარჩევია „Pride“ და „Tokyo Tribe“. 2014 წელს იგი შეუერთდა სომხურ სუპერჯგუფის პროექ Genealogy-ს, რათა წარმოედგინა სომხეთი ევროვიზიის სიმღერის კონკურსის 2015 წელს, სიმღერით „Face the Shadow“.
ადრეული ცხოვრება და კარიერა
სტეფანი დაიბადა იაპონელი დედისა და სომეხი მამის ოჯახში, ლოს-ანჯელესში, კალიფორნიაში. მიუხედავად იმისა, რომ ის იაპონიაში ცხოვრობს, მას აქვს დიდი პატივისცემა სომხური წარმომავლობის მიმართ და ძალიან არის მიჯაჭვული ბებიასთან და ბაბუასთან. მისი ბებია კოჰარიკ მიქაელიან-თოფალიანი დაიბადა ლიბანში, ხოლო მისი ბაბუა ჟან-პიერ ტოპალიანი დაიბადა საფრანგეთში, ორივე მათგანი სომხური წარმოშობისაა.
სტეფანიმ დაამთავრა აოიამა გაკუინის უნივერსიტეტის იურიდიული სკოლა. ის ფლობს ინგლისურ და იაპონურს ენებს.
კარიერა
მან პატარა ასაკში დაიწყო სიმღერა. 13 წლის ასაკში ის ოჯახთან ერთად იაპონიაში გადავიდა საცხოვრებლად. 14 წლის ასაკში სტეფანიმ თავისი სიმღერის აუდიო დემო ჩანაწერი გაუგზავნა სხვადასხვა მუსიკალურ პროდიუსერებს, და მიიღო პასუხი იაპონელი მუსიკალურ პროდიუსერის ჯო რინოისაგან. რინოი აღფრთოვანებული დარჩა მისი სიმღერით და 19 წლის ასაკში სტეფანის დებიუტი იაპონიაში SME Records-დან (Sony). 2007 წელსმან მიიღო „საუკეთესო ახალბედა მომღერლის“ ჯილდოზე პრესტიჟულ 49-ე დაჯილდოებაზე Japan Record Awards-სა. შემდეგ გამოუშვა ორი ალბომი.
მისი სადებიუტო სინგლი „Kimiga Iru Kagiri“ და შემდგომი სინგლი „Because of You“ გახდა ანიმე Kiss Dum-ის ბოლო თემი. მისი მეხუთე სინგლი „Changin“ აგრეთვე გამოცნდა ანიმე „D.Gray-man“ ბოლო თემად. 2008 წლის დასაწყისი მისი სინგლი „Friends“ მოხვდა ანიმე „Gundam 00“ ბოლო თემებს შორის. სიმღერა გამოჩნდა იაპონიური ჩარტების „Oricon charts“-ის საუკეთესო ათეულში.
მისი სამსახიობი დებიუტი შედგა 2009 წლის ფილმში „Pride“. მან შეასრულა პროტაგონისტი შიო ასამის როლი და მისი სიმღერა იყო ბოლო თემი ფილმში „Pride ~A Part of Me~“. 2009 წელს ტეფანი აგრეთვე გამოჩნდა მოკლემეტრაჟიან ინგლისურენოვან ფილმში „It's All Good“. 2014 წელს მონაწილეობა მიიღო ფილმში „Tokyo Tribe“.
ევროვიზია
2015 წლის თებერვალში ის გახდა „Genealogy“-ს წევრი, რომელიც ევროვიზიაზე სომხეთის წარსადგენად, სომხური დიასპორის წარმომადგენლებისგან შეიქმნა. ის ჯგუფს 2015 წლის 27 თებერვალს შეუერთდა. ჯგუფში სტეფანისთან ერთად იყვნენ ინგა არშაკიანი, ფრანგი-სომეხი ესაი ალტუნიანმა, ამერიკელი-სომეხმა თამარ კაპელიანი, ავსტრალიელი-სომეხმი მერი-ჯეინ ო'დორეთი ბასმაჯიანი და ეთიოპიელი-სომეხმი ვაჰე ტილბიანი. ჯგუფი ვენაში, ავსტრიაში გამართულ ევროვიზიის სიმღერის კონკურსზე წარსდგა სიმღერით „Face the Shadow“. კონკურსის დასრულების შემდეგ დიასპორის სხვა ჯგუფის წევრებთან ერთად 2015 წლის 25 აპრილს, სომხეთის პრეზიდენტ სერჟ სარქისიანისგან მიიღო სომხეთის მოქალაქეობა და სომხური პასპორტი.
ექსიტონი
ექსიტონი — მყარი სხეულების ფიზიკაში ერთ-ერთი კვაზინაწილაკი. როდესაც იზოლატორებში ან ნახევარგამტარებში ელექტრონი სავალენტო ზონიდან გადადის გამტარობის ზონაში, გამტარობის ზონაში ტოვებს ხვრელს. ხვრელსა და ელექტრონს შორის ჩნდება ელექტროსტატიკური მიზიდულობა. ამ მიზიდულობის შედეგად ელექტრონი და ხვრელი ქმნიან ბმულ მდგომარეობას. ამ ელექტრონ-ხვრელის წყვილს ექსიტონი ეწოდება.
ვანიერის ექსიტონი
ექსიტონების კლასიფიკაცია ხდება ელექტრონ-ხვრელს შორის ურთიერთქმედების სიძლიერის მიხედვით. როდესაც ექსიტონის ბმის ენერგია 0.1 ელექტრონვოლტზე ნაკლებია გვაქვს ვანიერის ექსიტონი. ამ ტიპის ექსიტონი ჩნდება ტიპურ ნახევარგამტარებში. ამ შემთხვევაში ელექტრონსა და ხვრელს შორის მანძილი ატომებს შორის მანძილზე გაცილებით დიდია. ამიტომ შეგვიძლია ჩავთვალოთ რომ მათ შორის არსებობს ერთგავროვანი დიელექტრიკული გარემო. ელექტრონი და ხვრელი ქმნიან წყალბადის ატომის მსგავს სისტემას, რომელთა შორის ურთერთქმედება ეკრანირებულია დიელექტრიკული გარემოს მიერ. წყალბადის ატომის მოდელის ფარგლებში ექსიტონის ენერგია შეგვიძლია დავითვალოთ შემდეგნაირად:
ფრენკელის ექსიტონი
როდესაც ექსიტონის ბმის ენერგია ოთახის ტემპერატურაზე სითბურ ენერგიაზე გაცილებით დიდია, ელექტრონ-ხვრელის წყვილი ქმნიან სტაბილურ მდომარეობას. ამ ტიპის ექსიტონს ფრენკელის ექსიტონი ეწოდება. მათი ტიპური ენერგია არის 0.1 დან 1 ელექტრონვოლტამდე. მათი ურთიერთქმედება კრისტალის ატომებზეც ახდენენ გავლენას და იწვევენ დეფორმაციას, შესაბამისად ქმნიან დეფექტს. ხშირად იწვევენ კრისტალში ბმების გაწყვეტას. ამისი ერთ-ერთი მაგალითია სილიცუმის ოქსიდი. ფრენკელის ექსიტონის აღსაწერად მარტივი წყალბადის მოდელი არ გამოდგება, რადგანაც ექსიტონის ზომა ატომებს შორის მანძილის რიგისაა. ფრენკელის ექსიტონი ხშირად ჩნდება დიდი ოპტიკური ღრეჩოს და მცირე დიელექტრიკული კონსტანტის მქონე იზოლატორებში.
წყარო
კატეგორია:კონდენსირებული გარემოს ფიზიკა
ევლალე I (კათოლიკოსი)
ლიტერატურა
კატეგორია:ქართლის კათოლიკოსები
Gnamptogenys jtl-004
Gnamptogenys jtl-004 — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
სოკოლოვის რაიონი
სოკოლოვი (ჩეხ. Okres Sokolov) — რაიონი კარლოვი ვარის რეგიონში, ჩეხეთში. მისი დედაქალაქია სოკოლოვი. რაიონის ფართობი შეადგენს 753,6 კმ²-ს. 2007 წლის მონაცემებით, მოსახლეობა შეადგენს 93 379 ადამიანს, მოსახლეობის სიმჭიდროვე — 124 ადამიანს კვადრატულ კილომეტრზე.
რესურსები ინტერნეტში
კატეგორია:ჩეხეთის რაიონები
ვლადიმერ ახმეტელი
დაიბადა კახეთში, სოფელ ანაგაში, დეკანოზ გიორგი ახმეტელაშვილის ოჯახში. სწავლობდა თელავის სასულიერო სკოლასა და თბილისის სემინარიაში, შემდეგ ლაიფციგის უმაღლეს სავაჭრო სკოლაში (1898–1901), ლაიფციგისა და ჰალეს უნივერსიტეტებში (1901-1904). 1904 წელს მარტინ ლუთერის უნივერსიტეტში დაიცვა სადოქტორო დისერტაცია თემაზე: „საქართველოს საშინაო ვაჭრობა“ (Der Hausierhandel in Georgien). საქართველოში დაბრუნების შემდეგ აქვეყნებდა პრესაში წერილებს ეკონომიკაზე, გერმანიის სოციალ-დემოკრატიისა და მუშათა მოძრაობის შესახებ („შვარცის“ ფსევდონიმით). 1918 წლის მაისში დაინიშნა საქართველოს დემოკრატიული რესპუბლიკის ელჩად გერმანიაში. ბერლინში საქართველოს საელჩო ახმეტელის თაოსნობით გახდა ქართული კულტურის ცენტრი გერმანიაში. საქართველოს საბჭოთა ოკუპაციის შემდეგ, 1922 წლის გერმანია-საბჭოთა რუსეთის შეთანხმებით საქართველოს საელჩო გაუქმდა. ახმეტელი გახდა ბერლინის ქართული სათვისტომოს წევრი და იბრძოდა საქართველოს საკითხისადმი ევროპელთა ყურადღების მიპყრობისათვის. 1938 წლიდან ხელმძღვანელობდა გერმანიის მთავრობის მიერ შექმნილ „კავკასიის სამმართველოს“.
გარდაიცვალა ბერლინში; დაკრძალულია იქვე.
რესურსები ინტერნეტში
კატეგორია:დაბადებული 10 მარტი კატეგორია:დაბადებული 1875 კატეგორია:გარდაცვლილი 12 აგვისტო კატეგორია:გარდაცვლილი 1942 კატეგორია:საქართველოს დამფუძნებელი კრების წევრები კატეგორია:ქართველი დიპლომატები კატეგორია:ქართველი ეკონომისტები კატეგორია:ქართველი ჟურნალისტები ვ
სან-კარლოსის მუნიციპალიტეტი
სან-კარლოსის მუნიციპალიტეტი — მუნიციპალიტეტი ვენესუელაში, კოხედესის შტატში. წარმოადგენს კოხედესის შტატის 9 მუნიციპალიტეტიდან ერთ-ერთს. ფართობი 1 843 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით სან-კარლოსის მუნიციპალიტეტში ცხოვრობდა 97 860 ათასი ადამიანი. მთავარი ქალაქია სან-კარლოსი. კოხედესის შტატის მთელი მოსახლეობის 32.6% მოდის სან-კარლოსის მუნიციპალიტეტზე. მოსახლეობის სიმჭიდროვე შეადგენს 53.1 ადამიანს 1 კვადრატულ კილომეტრზე.
იხილეთ აგრეთვე
კატეგორია:კოხედესის შტატის მუნიციპალიტეტები
პიაგაპო
სქოლიო
კატეგორია:სამხრეთ ლანაოს მუნიციპალიტეტები
Gnamptogenys jtl-005
Gnamptogenys jtl-005 — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
პონტოს მთები
პონტოს მთები, ჩრდილო ანატოლიის მთები (Kuzey Anadolu Dağları) — მთათა სისტემა თურქეთის ჩრდილოეთ ნაწილში. გადაჭიმულია შავი ზღვის სანაპიროს გასწვრივ, მდინარე იეშილ-ირმაქის შესართავიდან მდინარე ჭოროხის შესართავამდე. სიგრძე დაახლოებით 1000 კმ, სიგანე 300 კმ. აერთიანებს დასავლეთ პონტოს მთებს, ჯანიქის მთებსა და აღმოსავლეთ პონტოს მთებს. შედგება გასწვრივი ხეობებითა და მთათაშუა ქვაბულებით გაყოფილი რამდენიმე პარალელური ქედისაგან, რომლებიც გაკვეთილია ყიზილ-ირმაქის, იეშილ-ირმაქისა და სხვა ხეობებით.
ცნობილი რუსი კარტოგრაფი იერონიმ სტებნიცკი XIX საუკუნეში პონტოს მთებზე წერდა, რომ პონტოს ქედი ესაა იმ მთების ერთობლიობა რომელიც აზიდულია მდინარე ჭოროხის შავ ზღვაში ჩადინების ადგილიდან და გადაჭიმულია ვიდრე მდინარე იეშილ-ირმაკის შავ ზღვაში შერთვამდე.
კომენტარები
<references group="კ"/>
კატეგორია:თურქეთის ქედები კატეგორია:საქართველოს ქედები
კოგნიტური ფსიქოლოგია
კოგნიტური ფსიქოლოგია— ფსიქიკური პროცესების მეცნიერული შესწავლა, როგორიცაა ყურადღება, ენის გამოყენება, მეხსიერება, აღქმა, პრობლემის გადაჭრა, კრეატიულობა და მსჯელობა.
კოგნიტური ფსიქოლოგია წარმოიშვა 1960-იან წლებში ბიჰევიორიზმისგან შესვენების დროს, რომელშიც 1920-1950-იან წლებში ითვლებოდა, რომ დაუკვირვებადი ფსიქიკური პროცესები ემპირიული მეცნიერების სფეროს მიღმა იყო. ეს შესვენება მოხდა მას შემდეგ, რაც ლინგვისტიკისა და კიბერნეტიკის მკვლევარებმა, ისევე როგორც გამოყენებითი ფსიქოლოგია, გონებრივი დამუშავების მოდელებიც გამოიყენეს ადამიანის ქცევის ასახსნელად. კოგნიტური ფსიქოლოგიიდან მიღებული ნაშრომის დიდი ნაწილი ინტეგრირებულია ფსიქოლოგიის სხვადასხვა ფილიალებში და სხვა თანამედროვე დისციპლინებში, როგორიცაა კოგნიტური მეცნიერება, ლინგვისტიკა და ეკონომიკა. კოგნიტური ფსიქოლოგიის სფერო გადაფარავს კოგნიტურ მეცნიერებას, რომელიც უფრო ინტერდისციპლინურ მიდგომას საჭიროებს და მოიცავს არაადამიანურ საგნებსა და ხელოვნურ ინტელექტს. მინი|მარჯვნივ|თავსატეხის ოთხი ნაწილი, რომლებიც ერთად ტვინს წააგავს. თითოეულ ნაწილს აქვს წერტილოვანი ხაზი ნახატის მიმართ. ზედა მარცხენა მხარეს აქვს მეტყველების ბუშტი; ზედა მარჯვნივ აქვს ნათურა; ქვედა მარცხენა მხარეს აქვს გული; და ქვედა მარჯვენა აქვს თვალი.
ისტორია
ფილოსოფიურად, ადამიანის გონებისა და მისი პროცესების შესწავლა ძველი ბერძნების დროიდან დაიწყო. ჩვენს წელთაღრიცხვამდე 387 წელს პლატონი ვარაუდობდა, რომ ტვინი იყო გონებრივი პროცესების წარმოქმნის ადგილი. 1637 წელს რენე დეკარტმა დაადგინა, რომ ადამიანები იბადებიან თანდაყოლილი იდეებით და გაავრცელებს იდეა გონება-სხეულის დუალიზმის შესახებ, რომელიც ცნობილი გახდა, როგორც სუბსტანციის დუალიზმი (აზრი, რომ გონება და სხეული ორი ცალკეული სუბსტანციაა). მე-19 საუკუნეში დაიწყო ძირითადი დებატები იმის შესახებ, რომ, იყო თუ არა ადამიანის აზროვნება მხოლოდ გამოცდილება (ემპირიზმი), თუ მოიცავდა თანდაყოლილ ცოდნას (რაციონალიზმი). ამ დებატებში ჩართულთა შორის იყვნენ ჯორჯ ბერკლი და ჯონ ლოკი ემპირიზმის მხარეს, ხოლო იმანუელ კანტი რაციონალიზმის მხარეს.
მე-19 საუკუნის შუა ხანები იყო კრიტიკული პერიოდი ფსიქოლოგიის, როგორც სამეცნიერო დისციპლინის განვითარებაში. ორი აღმოჩენა, რომლებმაც დიდი წვლილი შეიტანეს კოგნიტურ ფსიქოლოგიაში, იყო პოლ ბროკას აღმოჩენა თავის ტვინის არეზე, რომელიც დიდწილად პასუხისმგებელია ენის წარმოებაზე და კარლ ვერნიკეს აღმოჩენა არეალის შესახებ, რომელიც ძირითადად პასუხისმგებელია ენის გაგებაზე. ორივე სფეროს შემდგომში ოფიციალურად დაარქვეს მათი დამფუძნებლების სახელი, როკას აფაზია და ვერნიკეს აფაზია.
1920-იანი წლებიდან 1950-იან წლებამდე ფსიქოლოგიის მთავარი მიდგომა იყო ბიჰევიორიზმი. თავდაპირველად, მისი მიმდევრები განიხილავდნენ ფსიქიკურ მოვლენებს, როგორიცაა აზრები, იდეები, ყურადღება და ცნობიერება. კოგნიტური ფსიქოლოგიის ერთ-ერთი პიონერი, რომელიც მუშაობდა ბიჰევიორიზმის საზღვრებს გარეთ (როგორც ინტელექტუალური, ასევე გეოგრაფიული) იყო ჟან პიაჟე. 1926 წლიდან 1950 წლამდე და 1980-იან წლებში ის სწავლობდა ბავშვებისა და მოზრდილების აზრებს, ენას და ინტელექტს.
მე-20 საუკუნის შუა წლებში წარმოიშვა სამი ძირითადი გავლენა, რომელიც შთააგონებდა და აყალიბებდა კოგნიტურ ფსიქოლოგიას:
ულრიკ ნეისერმა გამოიყენა ტერმინი „შემეცნებითი ფსიქოლოგია“ 1967 წელს გამოქვეყნებული წიგნის „კოგნიტური ფსიქოლოგია"-ში. ნეისერის „შემეცნების“ განმარტება ასახავს კოგნიტური პროცესების მაშინდელ პროგრესულ კონცეფციას.
ტერმინი „შემეცნება“ აღნიშნავს ყველა პროცესს, რომლითაც ხდება სენსორული შეყვანის ტრანსფორმაცია, შემცირება, დამუშავება, შენახვა, აღდგენა და გამოყენება. ის ეხება ამ პროცესებს მაშინაც კი, როდესაც ისინი მოქმედებენ შესაბამისი სტიმულაციის არარსებობის შემთხვევაში, როგორც გამოსახულებებსა და ჰალუცინაციებში. ასეთი ყოვლისმომცველი განმარტების გათვალისწინებით, აშკარაა, რომ შემეცნება ჩართულია ყველაფერში, რაც ადამიანმა შეიძლება გააკეთოს.
შემეცნებითი პროცესები
კოგნიტური ფსიქოლოგების ძირითადი ყურადღება გამახვილებულია ფსიქიკურ პროცესებზე, რომლებიც გავლენას ახდენენ ქცევაზე. ეს პროცესები მოიცავს, მეხსიერების შემდეგ სამ ეტაპს:
ყურადღება
ყურადღება შეიძლება დაიყოს ორ ძირითად სისტემად: ეგზოგენური კონტროლი და ენდოგენური კონტროლი. ეგზოგენური კონტროლი მუშაობს ქვემოდან ზევით და პასუხისმგებელია რეფლექსის ორიენტირებაზე და უეცარ ეფექტებზე. ენდოგენური კონტროლი მუშაობს ზემოდან ქვევით და არის უფრო მიზანმიმართული ყურადღების სისტემა, რომელიც პასუხისმგებელია განაწილებული და ცნობიერი ყურადღების დამუშავებაზე.
Yesterdays (Yes-ის ალბომი)
Yesterdays — ინგლისური პროგრესული როკ-ჯგუფ Yes-ის კომპილაციური ალბომი. იგი გამოვიდა 1975 წლის 28 თებერვალს. ალბომში ძირითადად შეტანილია სიმღერების ჯგუფის პირველი ორი სტუდიური ალბომიდან.
სქოლიო
კატეგორია:1975 წლის კომპილაციური ალბომები კატეგორია:Yes-ის კომპილაციური ალბომები კატეგორია:Atlantic Records-ის კომპილაციური ალბომები კატეგორია:ალბომები როჯერ დინის გარეკანის დიზაინით კატეგორია:ალბომები ედი ოფორდის პროდიუსერობით
ჯეიმზ ჰეტფილდი
ჯეიმზ ალან ჰეტფილდი (James Alan Hetfield; დ. 3 აგვისტო, 1963) — ვოკალისტი, გიტარისტი და სიმღერების ავტორი, მძიმე მეტალ-ჯგუფ მეტალიკის თანადამაარსებელი.
ბავშვობა
ჯეიმზი დაიბადა სატვირთო ავტომობილის მძღოლისა და ოპერის მომღერლის ოჯახში 1963 წლის 3 აგვისტოს. მისი ოჯახის ქრისტიანობა და რელიგიურობა ხშირად მოიხსენიება როგორც საფუძველი ჯეიმზის „ტანჯული სულის“ თემატიკის მისსავე ლირიკასა და ლექსებში. მისი მამა, ვირგილი (რომელმაც მოგვიანებით ოჯახი მიატოვა) და დედა, სინტია იმდენად იყვნენ გატაცებულნი რელიგიით, რომ უარყოფდნენ ყოველგვარ წამალს და რწმენის იმედად იყვნენ მაშინაც კი, როცა სინტია სიმსივნეთი კვდებოდა (ეს ფაქტი მოგვიანებით აისახა სიმღერაში The God That Failed).
მუსიკალური გავლენა
ჯეიმზზე, მისივე თქმით, ბავშვობაში ძირითადი მუსიკალური გავლენა აეროსმიტმა მოახდინა. სწორედ ეს ჯგუფი იყო მიზეზი, რის გამოც ჯეიმზმა გიტარაზე დაკვრა გადაწყვიტა. სხვა ჯგუფებმა და მუსიკოსებმა, როგორებიც არიან მოუტერჰედი, UFO, ZZ Top, ბლექ საბათი, საქსონი, დაიმონდ ჰედი, ჯონი კეში, The Doors, ჯიმი ჰენდრიქსი, Cream, The Who, ჰენკ უილიამს უმცროსი, Kiss, Rush, Iron Maiden, ელის კუპერი, უაილონ ჯენინგსი, ჰენკ უილიამსი, Lynyrd Skynyrd, Judas Priest, ტედ ნიუჯენტი, AC/DC, ვენომი, ლედ ზეპელინი, ენვილი, და Thin Lizzy ასევე დიდი გავლენა მოახდინეს მასზე და მისი მუსიკალური გემოვნების ჩამოყალიბებაზე.
ადრინდელი წლები
პირველად მუსიკალური მწვერვალების დაპყრობა ჯეიმზმა ჯგუფ ობსეშენში სცადა. ჯგუფი შედგებოდა ძმები ველოზებისაგან ბასზე და დრამზე და ჯიმ არნოლდი გიტარაზე. ჯგუფს მხარში ედგა რამდენიმე მეგობარი, რონ მაკგოვნი და დეივ მარსი. ობსეშენის დაშლის შემდეგ ტრიო მარსი-ჰეტფილდი-მაკგოუნი აგრძელებდა დაკვრას.
ფანტომ ლორდი — ჰეტფილდის მეორე ჯგუფია. ლა ბრეაში გადასვლის შემდეგ, ჯეიმზი შევიდა სკოლაში Brea Olinda, სადაც ის შეხვდა დრამერ ჯიმ მულიგანს. მალე მათ დაემატათ ჰიუ ტანერი… ამის შემდეგ ჩამოყალიბდა ფანტომ ლორდი. ჰიუ გიტარაზე, ჯიმი დრამზე, ჯეიმზი მღეროდა და უკრავდა გიტარაზე. ჯგუფმა გამოიცვალა რამდენიმე ბასისტი იმ მომენტამდე, სანამ ჯეიმზმა არ დაამთავრა სკოლა და დაბრუნდა უკან დოვნიში. აქ ჯეიმზი გადავიდა სახლში, რომელიც რონ მაკგოუნის მშობლებს ეკუთვნოდა, და რომელიც უნდა დანგრეულიყო ჩქაროსნული ავტომაგისტრალის გაფართოების გამო. ეს სახლი იდეალური იყო ჯეიმზისა და რონისათვის, რომ თავზე დაემხოთ, „ცეცხლი დაენთოთ“. ასე ჩამოყალიბდა ლიზერ ჩარმი.
ჯეიმზის მესამე ჯგუფი — ლიზერ ჩარმი — შედგებოდა ფანტომ ლორდის ყოფილი წევრებისაგან. ჯეიზს და რონს შეუერთდნენ ჰიუ ტანერი და ჯიმ მულიგანი. ლიზერ ჩარმი უფრო წარმატებული ცდა აღმოჩნდა. ჯგუფი უკრავდა როგორც საკუთარ სიმღერებს, ისე ქავერებს, მაგალითად, ქუიეტ რიოტის „Slick Black Cadillac“ და აირონ მეიდენის „Remember Tomorrow“. ჯგუფმა მოახერხა რამდენიმე კონცერტზე დაკვრა და ჩაწერა პირველი დემო, მაგრამ დაშლა დაიწყო. პირველმა ჯგუფი ტანერმა დატოვა — ჩაანაცვლეს ტროი ჯეიმზით. შემდეგ მულიგანი წავიდა უფრო პროგრესულ ჯგუფში. საბოლოო ანგარიშში ლიზერ ჩარმი დაიშალა.
მეტალიკა
ჯეიმზი შეხვდა ლარს ულრიხს და მათ ჩამოაყალიბეს ახალი ჯგუფი — მეტალიკა. თავიდან ჯეიმზი იყო მთავარი ავტორი მეტალიკის სიმღერების — რიფებიდან დაწყებული ტექსტებით დამთავრებული. დასაწყისში, მეტალიკამ მოსინჯა რამდენიმე განსხვავებული შეთანწყობა გიტარისდა ვოკალის. რამდენიმე ასეთი ცდა ითვალისწინებდა კიდევ ერთი გიტარისტის დამატებას. ჯონ ბუშის მოწვევაც კი სცადეს ჯგუფ არმორედ საინტიდან.
პირადი ცხოვრება
როცა ის არ წერს, არ მღერის და არ უკრავს, ჯეიმზი ნადირობით იქცევს თავს. რამდენიმე წლის წინ ჯეიმზი დაინტერესდა სნოუბორდინგით.
გიტარები — მისი ცხოვრების მნიშვნელოვანი ნაწილია. ჯეიმზმა დაიწყო ძველი გიტარების შეგროვება, გამოშვებული 1963 წლიდან — მისი დაბადების წლიდან. მისი პოვნა ავტოფარეხშიც შეიძლება. ამაჟამად მას ჰყავს Chevy BelAir, რომელიც თვითონ ააწყო.
ჰეტფილდს რამდენიმე ტატუ აქვს. ერთი მათგანი გამოსახავს ალში გახვეულ ოთხ კარტს: ტუზს, ცხრიანს, ექვსიანს და სამიანს, რაც მის დაბადების თარიღს აღნიშნავს. მარჯვენა ხელზე გამოსახული აქვს ლათინური ასო M, რომელიც მიანიშნებს მეტალიკაზე, ხოლო მარცხენა ხელზე ასო F, ცოლის, ფრანჩესკას პატივსაცემად.
რესურსები ინტერნეტში
კატეგორია:მეტალიკა კატეგორია:დაბადებული 3 აგვისტო კატეგორია:დაბადებული 1963 კატეგორია:ამერიკელი მომღერლები კატეგორია:ამერიკელი გიტარისტები კატეგორია:როკ-ენ-როლის დიდების დარბაზში შესული შემსრულებლები
უკანტბა
უკანტბა — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს გუდამაყრის ქედზე. სიმაღლე 2334 მ. უღელტეხილის მიდამო აგებულია იურული და ცარცული ასაკის კირქვებით, მერგელებით, ქვიშაქვებითა და თიხებით. დამახასიათებელია სუბალპური ტყე-მდელოს ლანდშაფტი. მდინარე ფშავის არაგვის ხეობას აკავშირებს მდინარე გუდამაყრის არაგვის ხეობასთან საცალფეხო გზით.
ლიტერატურა
კატეგორია:მცხეთა-მთიანეთის მხარის უღელტეხილები
ლაშა ხუციშვილი
ლაშა ხუციშვილი (დ. 2 სექტემბერი, 1985) — ქართველი პოლიტიკოსი და თანამდებობის პირი. საქართველოს ფინანსთა მინისტრი 2021 წლის 1 აპრილიდან.
ბიოგრაფია
დაიბადა 1985 წლის 2 სექტემბერს. 2002-2006 წლებში დისტანციური სწავლების კურსზე სწავლობდა პრესტონის უნივერსიტეტში, საბაკალავრო პროგრამა-მენეჯმენტს. ამავე წლებში სწავლობდა თავისუფალი უნივერსიტეტის ბიზნეს სკოლაში ბიზნესის ადმინისტრირების საბაკალავრო პროგრამას. 2007-2008 წლებში მუშაობდა ფინანსთა სამინისტროსთან არსებული დავების განხილვის საბჭოს აპარატში. 2008-2013 წლებში მუშაობდა საერთაშორისო კომპანია „Ernst & Young“-ის თბილისის ოფისის საგადასახადო და იურიდიულ განყოფილებაში. 2013-2014 წლებში სსიპ - შემოსავლების სამსახურის უფროსი. 2014-2021 წლებში საქართველოს ფინანსთა მინისტრის მოადგილე. ფლობს ქართულ, ინგლისურ და რუსულ ენებს. ჰყავს მეუღლე და სამი შვილი.
რესურსები ინტერნეტში
კატეგორია:საქართველოს ფინანსთა მინისტრები კატეგორია:დაბადებული 1985 კატეგორია:დაბადებული 2 სექტემბერი კატეგორია:თბილისში დაბადებულები ლ
Computer World
Computer World (კომპიუტერული სამყარო, აგრეთვე ცნობილი გერმანული სათაურით Computerwelt) — გერმანული ელექტრონული ჯგუფ Kraftwerk-ის რიგით მერვე სტუდიური ალბომი, გამოცემული 1981 წელს. გერმანიაში იგი გამოვიდა სათაურით Computerwelt.
ისევე, როგორც ჯგუფის წინა დისკები, ალბომი კონცეპტუალური ხასიათისაა. მასში წამოწეულია კომპიუტერული ტექნოლოგიების თანამედროვე საზოგადოებაში დომინირების თემა. კრიტიკოსები თვლიან მას Kraftwerk-ის შემოქმედების მწვერვალად, ალბომებთან Autobahn და Trans-Europe Express ერთად. კომპოზიციების ავტორები არიან რალფ ჰიუტერი, ფლორიან შნაიდერი და კარლ ბარტოსი. დისკის ჟღერადობა უფრო მეტად აგებულია ნამდვილ ელექტრონულ ხმებსა და ვოკალზე.
სქოლიო
კატეგორია:1981 წლის ალბომები კატეგორია:Kraftwerk-ის ალბომები კატეგორია:EMI Records-ის ალბომები კატეგორია:კონცეპტუალური ალბომები
მეძაღლეობა
მეძაღლეობა — მეცხოველეობის დარგი. ძაღლების კულტურული ჯიშების გამოყენება სახალხო მეურნეობის სხვადასხვა დარგში: სპორტში, არმიაში.მეძაღლეობაში განასხვავებენ 3 მიმართულებას: სასამსახუროს (სამწყემსო, შესაბმელი, საგუშაგო, სამძებრო და სხვა), სანადიროს (სარეწი, სპორტული), დეკორატიულს (ოთახის ძაღლები).
საქართველოში მეძაღლეობა განსაკუთრებით განვითარდა საბჭოთა ხელისუფლების დამყარების შემდეგ, დაფუძნებულია საზოგადოებრივ საწყისებზე - სასამსახური მეძაღლეობა „დოსააფთან“ არსებული კლუბის, ხოლო სანადირო მეძაღლეობა „მონადირეთა კავშირის“ კინოლოგიური სექციის მეშვეობით (ჯიშთა მოვალა-მოშენება, გამოფენებსა და შეჯიბრებაში მონაწილეობა და სხვა). ამის შედეგად საქართველოს ჯიშიანმა ძაღლებმა მიიღეს როგორც საკავშირო, ისე მსოფლიო ჩემპიონის წოდებები (პოინტერი „ლედი“, მფლობელი შ. დოლიძე).
საქართველოში მეძაღლეობის განვითარებას ხელი შეუწყო პ. ჟორდანიას, ა. სარაჯიშვილის, ვ. შარაშენიძის, ლ. გოლოვნიას, ლ. ციციშვილისა და სხვათა ნაყოფიერმა მუშაობამ.
ლიტერატურა
კატეგორია:მეცხოველეობა
იულიანე კენომანიელი
იულიანე კენომანიელი – მართლმადიდებელი ეკლესიის წმინდანი, ხსენების დღე არის ძველი სტილით 13 ივლისი, ახალი სტილით - 26 ივლისი.
ცხოვრება
წმინდა იულიანე - კენომანიელი ეპისკოპოსი პეტრე მოციქულმა აკურთხა მღვდელმთავრად. მას აიგივებენ სიმონ კეთროვანთან, რომელსაც ნათლისღებისას იულიანე ეწოდა.
პეტრე მოციქულმა წმინდა იულიანე სახარების საქადაგებლად გალიაში გაგზავნა. ნეტარი ჩავიდა იტალიის სამხრეთით, კენომანიაში; ქალაქგარეთ, როგორც ჩანს, კრემონის მახლობლად, პატარა ქოხში დამკვიდრდა და წარმართთა შორის სახარების ქადაგება დაიწყო. კერპთმსახურები თავდაპირველად გულგრილად უსმენდნენ უცხოტომელს, მაგრამ მის მიერ აღსრულებული სასწაულების ხილვამ მათ გულებში თანდათან იულიანესადმი ნდობა გააღვივა. უამრავი ადამიანი მიდიოდა ნეტართან დახმარების სათხოვნელად. ისიც კურნავდა სნეულებებს და თან სულის წყლულებს წამლობდა - ქრისტეს სარწმუნოების ნათლით ანათლებდა უღმერთობის წყვდიადში მყოფთ.
წმინდა მამამ, მრავალრიცხოვან მნახველთათვის წყურვილი რომ მოეკლა, ილოცა, გამხმარ მიწას კვერთხი დაჰკრა და წყარო აღმოაცენა. ამ სასწაულმა ბევრი წარმართი მოაქცია ქრისტიანობაზე. ერთხელ ადგილობრივმა წარმართმა მთავარმა ეპისკოპოსი თავისთან მიიპატიჟა. ნეტარ მამას შეებრალა სასახლის კარიბჭესთან მჯდომი ბრმა, ილოცა მისთვის და თვალები აუხილა. როცა წმინდანთან შესაგებებლად გამოსულმა დიდებულმა მასპინძელმა ამის შესახებ შეიტყო, ირწმუნა ჭეშმარიტი ღმერთი, ფეხებში ჩაუვარდა იულიანეს და მონათვლა სთხოვა. მღვდელმთავარმა კათაკმევლებად დაადგინა ის და მთელი მისი სახლეულობა, სამდღიანი მარხვა დაუწესა, შემდეგ კი ნათლობის საიდუმლოც აღასრულა.
მთავრის მიბაძვით, მის ქვეშევრდომთა უმეტესობაც შეუდგა ქრისტეს. ახალმოქცეულმა ხელისუფალმა ეკლესიის მოსაწყობად საკუთარი სასახლე შესწირა და საჭირო სახსრებითაც უზრუნველჰყო. ღირსი მამა გულმოდგინედ იღვწოდა სამწყსოს სულიერი განათლებისთვის და კვლავინდებურად სულიწმიდის მადლით კურნავდა სნეულებს, მგლოვიარე მშობლების სიბრალულით აღძრულ წმინდანს მათი მიცვალებული შვილების მკვდრეთით აღდგინებაც გამოუთხოვია უფლისგან.
ქრისტეს ერთგულმა მსახურმა ღრმა მოხუცებულობაში შეჰვედრა სული უფალს.
ლიტერატურა
კატეგორია:I საუკუნის ქრისტიანი წმინდანები
მათე 1:8
მინი|ფრაგმენტი [[მიქელანჯელოს „სიქსტეს კაპელადან - ასა-იოშაფატი-იორამი]] მათე 1:8 — მათეს სახარების პირველი თავის მერვე მუხლი. ამ მუხლში გრძელდება საუბარი იესო ქრისტეს გენეალოგიაზე და ნახსენები არიან იუდეის მეფეები (იოშაფატი, იორამი, ყუზია).
რესურსები ინტერნეტში
კატეგორია:მათე 1
მათე 2
მათე 2 — მათეს სახარების მეორე თავი. თავი 23 მუხლისგან შედგება. 2:1-13 მუხლებში საუბარი აღმოსავლელ მოგვებზე. 2:14-15 ეგვიპტეში გაქცევას ეხება, როდესაც იოსებმა იესო ქრისტე და მარიამ ღვთისმშობელი ეგვიპტეში წაიყვანა. 2:16-18 მუხლებში აღწერილია ჰეროდეს მიერ ყრმათა ამოჟლეტვა. 2:19-23 მუხლებში საუბარია ეგვიპტიდან დაბრუნებაზე.
მუხლები
• მათე 2:1
• მათე 2:2
• მათე 2:3
• მათე 2:4
• მათე 2:5
• მათე 2:6
• მათე 2:7
• მათე 2:8
• მათე 2:9
• მათე 2:10
• მათე 2:11
• მათე 2:12
• მათე 2:13
• მათე 2:14
• მათე 2:15
• მათე 2:17
• მათე 2:18
• მათე 2:22
• მათე 2:23
ტექსტი
1. როცა იესო იშვა იუდეის ბეთლემში, მეფე ჰეროდეს დღეებში, იერუსალიმში მოვიდნენ მოგვები აღმოსავლეთიდან და თქვეს:
2. „სად არის იუდეველთა მეფე, რომელიც იშვა? ვინაიდან ვიხილეთ მისი ვარსკვლავი აღმოსავლეთში და მოვედით, რათა თაყვანი ვცეთ მას“.
4. შეკრიბა ყველა მღვდელმთავარი და ერის მწიგნობარნი და ჰკითხა მათ, სად უნდა შობილიყო ქრისტე.
5. მათ კი უთხრეს მას: „იუდეის ბეთლემში. ვინაიდან ასეა დაწერილი წინასწარმეტყველის მიერ:
6. „და შენ, ბეთლემო, იუდას მიწავ, არაფრითა ხარ უმცირესი იუდას მთავრებს შორის; ვინაიდან შენგან გამოვა წინამძღოლი, რომელიც დამწყემსავს ჩემს ხალხს, ისრაელს“.
8. წარგზავნა ისინი ბეთლემს, და უთხრა: „წადით, გულმოდგინედ გამოიკითხეთ იმ ყრმის ამბავი და, როცა იპოვით, შემატყობინეთ, რომ მეც მივიდე და თაყვანი ვცე მას“.
9. მათაც მოუსმინეს მეფეს და წავიდნენ. და აჰა, ვარსკვლავი, რომელიც მათ აღმოსავლეთში იხილეს, წინ უძღოდა მათ, ვიდრე მივიდოდა და დადგებოდა იმ ადგილზე, სადაც ყრმა იყო.
10. ვარსკვლავი რომ დაინახეს, მათ მეტისმეტი სიხარულით გაიხარეს.
11. როცა სახლში შევიდნენ, დაინახეს ყრმა მარიამთან, თავის დედასთან, დაემხნენ და თაყვანი სცეს მას. გახსნეს თავიანთი საუნჯენი და მიართვეს მას ძღვენი: ოქრო, გუნდრუკი და მური.
13. როცა ისინი წავიდნენ, უფლის ანგელოზი გამოეცხადა სიზმარში იოსებს და უთხრა: „ადექი, წაიყვანე ყრმა და დედამისი, და გაიქეცი ეგვიპტეს და იყავი იქ, ვიდრე მე გეტყოდე, რადგან ჰეროდეს სურს მაგ ყრმის მოძებნა, რათა დაღუპოს იგი“.
15. და იყო იქ ჰეროდეს სიკვდილამდე, რათა აღსრულებულიყო უფლის ნათქვამი წინასწარმეტყველის მიერ, რომელიც ამბ ობს: „ეგვიპტიდან მოვუხმე ჩემს ძეს“.
16. ძალიან განრისხდა ჰეროდე, როცა ნახა, რომ გააწბილეს მოგვებმა. მიავლინა და მოაკვლევინა ყოველი ყრმა ორი წლისა და იმაზე უმცროსები ბეთლემში და მთელ მის სანახებში, იმ დროის მიხედვით, როგორც მოგვთაგან გამოიძია.
18. „ხმა გაისმა რამაში, ტირილი და დიდი გოდება, რახელი დასტირის თავის შვილებს და არ სურს თავი ინუგეშოს, ვინაიდან აღარ არიან ისინი“.
20. და უთხრა: „ადექი, წაიყვანე ყრმა და დედამისი, და წადი ისრაელის ქვეყანაში, ვინაიდან დაიხოცნენ, ვინც მაგ ყრმის სულს ეძებდნენ“.
21. ისიც ადგა, წაიყვანა ყრმა და დედამისი და მივიდა ისრაელის ქვეყანაში.
22. ხოლო როცა გაიგო, რომ არქელაოსი მეფობს იუდეაში, მამამისის, ჰე როდეს, ნაცვლად შეეშინდა იქ წასვლისა, მაგრამ სიზმრად მიიღო გაფრთხილება და წავიდა გალილეის მხარეში,
23. მივიდა და დასახლდა ნაზარეთად წოდებულ ქალაქში, რათა აღსრულებულიყო წინასწარმეტყველის მიერ ნათქვამი, რომ მას ნაზარეველი დაერქმეოდა.
უზეირ ჰაჯიბეკოვი
მინი|ჰაჯიბეკოვი ოპერაში „ლეილა და მეჯნუნი“, [[ბაქო, 1908]] უზეირ აბდულ ჰუსეინ-ოღლუ ჰაჯიბეკოვი (დ. 17 სექტემბერი [ძვ. სტ. 5 სექტემბერი], 1885, სოფ. აღჯაბადი, შუშის მახლობლად  — გ. 23 ნოემბერი, 1948, ბაქო) — აზერბაიჯანელი კომპოზიტორი და საზოგადო მოღვაწე, სსრკ სახალხო არტისტი (1938), აზერბაიჯანის მეცნიერებათა აკადემიის აკადემიკოსი (1945). აზერბაიჯანის პროფესიული მუსიკის ფუძემდებელი.